นีกอลา อูดีโน

นีกอลา ชาร์ล อูดีโน () เป็นนายพลในช่วงการปฏิวัติฝรั่งเศสและเป็นจอมพลแห่งจักรวรรดิฝรั่งเศส เขามีกิตติศัพท์จากการได้รับรอยแผลถึง 34 ครั้งจากการสู้รบ ทั้งสะเก็ดปืนใหญ่ กระสุนปืน คมดาบ และถูกแทง ชื่อของเขาเป็นหนึ่งในรายนามที่ถูกจารึกไว้ใต้อาร์กเดอทรียงฟ์เดอเลตวล ใน ค.ศ. 1808 เขาได้รับอวยยศจากจักรพรรดินโปเลียนเป็นเคานต์แห่งจักรวรรดิฝรั่งเศส และในปีต่อมาได้เป็นดยุกแห่งเร็กกีโอ (Duc de Reggio) 

ภายหลังนโปเลียนสิ้นอำนาจ เขายอมรับใช้คณะรัฐบาลใหม่ และได้รับแต่งตั้งเป็นขุนนางโดยพระเจ้าหลุยส์ที่ 18 แห่งราชวงศ์บูร์บงที่ฟื้นฟูขึ้นใหม่ เขาเป็นหนึ่งในอดีตแม่ทัพจักรวรรดิไม่กี่คนที่ปฏิเสธกลับไปรับใช้เจ้านายเก่าเมื่อครั้งนโปเลียนหนีออกจากเกาะเอลบาใน ค.ศ. 1815 

หมวดหมู่:นักการทหารชาวฝรั่งเศส
หมวดหมู่:บุคคลในสงครามนโปเลียนชาวฝรั่งเศส
หมวดหมู่:ผู้ได้รับเครื่องอิสริยาภรณ์เลฌียงดอเนอร์
หมวดหมู่:บุคคลในการปฏิวัติฝรั่งเศส
หมวดหมู่:บุคคลจากจังหวัดเมิซ
หมวดหมู่:ผู้มีชื่อจารึกใต้ประตูชัยฝรั่งเศส